F1-sarjan superlupauksen lento jatkuu - vertaus tallikaverin uraan kertoo paljon Ferrarin timantista | SuomiF1
Sauberin Charles Leclerciä ei suotta kutsuta huippulupaukseksi. Monacolainen on lähes takuuvarmasti matkalla kohti mainetekoja.
Avauskauttaan formula ykkösissä ajava Leclerc on taikonut Sauberin ratissa nipun erinomaisia tuloksia. Viimeisin niistä nähtiin viikonloppuna Ranskassa, jossa hän ajoi kymmenneksi ja kauden neljännelle pistesijoitukselleen.
Tempun myötä Leclercillä on kasassa nyt 11 pistettä, vaivaisessa kahdeksassa osakilpailusta. Kontrastia tälle antaa vertailu tallikaveri Marcus Ericssoniin.
Ruotsalaiskuljettaja on ajanut urallaan 84 GP:tä saavuttaen täsmälleen saman pistemäärän kuin Leclerc. Tällä kaudella Ericsson on kartuttanut pistetiliään kahdella pisteellä.
Edellinen artikkeliRenault päivittämässä vihdoinkin moottorin energiakeruujärjestelmän – Red Bull ei ota osaa käyttöön
Seuraava artikkeliBottakselle ymmärrystä Autosportin arvosanoissa, Räikköselle sapiskaa tutusta asiasta: ”Räikkösen virheelle laatutakuu”